
Դատավորների թեկնածուների ցուցակի քրեական մասնագիտացման բաժնի հատուկ կարգով համալրման նպատակով անցկացվող որակավորման գրավոր քննության աշխատանքների արդյունքների բողոքարկման նպատակով կազմավորված բողոքարկման հանձնաժողովը (այսուհետ՝ Բողոքարկման հանձնաժողով) հետևյալ կազմով (ԲԴԽ-36-Ո-123, 21.03.2023թ.)՝ 

Բարձրագույն դատական խորհրդի անդամ ՝ Մեսրոպ Մակյան,
Արդարադատության նախարարության ներկայացուցիչ՝ Վարազդատ Սուքիասյան,
Դատական դեպարտամենտի ներկայացուցիչ՝ Ալեքսան Չուխոյան,

քննության առնելով դատավորների թեկնածուների ցուցակի քրեական մասնագիտացման բաժնի հատուկ կարգով համալրման նպատակով անցկացվող որակավորման գրավոր քննության աշխատանքի արդյունքների դեմ բերված բողոքը,

Թիվ 5478 ծածկագրով աշխատանքի քննության արդյունքների դեմ բերված բողոքով բողոքարկվել են 14-րդ, 18-րդ, 33-րդ, 13-րդ, 37-րդ, 22-րդ, 28-րդ, 31-րդ, 60-րդ, 54-րդ թեստային հարցերը և 1-7-րդ իրավական խնդիրները:
Բողոքարկման հանձնաժողովը գտնում է, որ բողոքում թեստային հարցերի վերաբերյալ հիմնավորումներն ու պատճառաբանություններն անհիմն են և իր համաձայնությունն է հայտնում ստուգման հանձնաժողովի կողմից գնահատված միավորների հետ:
Ինչ վերաբերում է բողոքարկված խնդիրներին, ապա Բողոքարկման հանձնաժողովը գտնում է, որ բողոքում 1-ին, 4-րդ, 5-րդ խնդիրների մասով բողոքաբերի կողմից նշված հիմնավորումները բավարար չեն ստուգման հանձնաժողովի կողմից գնահատված միավորները փոփոխելու համար, իսկ 2-րդ, 3-րդ, 6-րդ և 7-րդ խնդիրների մասով բողոքաբերը նույնաբովանդակ նախադասություններով՝ առանց կոնկրետ հիմնավորումներ ներկայացնելու հայտնել է իր անհամաձայնությունը Ստուգման հանձնաժողովի կողմից գնահատված միավորների վերաբերյալ:
Հաշվի առնելով վերոգրյալը՝ Բողոքարկման հանձնաժողովը գտնում է, որ աշխատանքի թիվ 5478 ծածկագրով քննության արդյունքների դեմ ներկայացված բողոքը ենթակա է մերժման:
Ելնելով վերոգրյալից և ղեկավարվելով «Հայաստանի Հանրապետության դատական օրենսգիրք» սահմանադրական օրենքի 105.1-րդ հոդվածով, Բարձրագույն դատական խորհրդի՝ 2023 թվականի հունվարի 18-ի թիվ ԲԴԽ-5-Ո-16 որոշմամբ Բողոքարկման հանձնաժողովը՝

Թիվ 5478 ծածկագրով աշխատանքի քննության արդյունքների դեմ բերված բողոքը մերժել: Ստուգման հանձնաժողովի կողմից գնահատված միավորները թողնել անփոփոխ:

